  Анжелика Тихонова корреспондент Удмуртиысь Шаркан ёросын (Якшур-Бӧдья - Шаркан) – Шегъян Тыло сюресэз вуттӥзы. Сюрес «Кышкыттэм но ӟечлыко автомобиль сюресъёс» йӧскалык ӵектос улсын 2020-тӥ арын тупатъям 19 сюресъёс пӧлысь берпуметӥез луиз. Со сярысь элькун тӧролэн но кивалтэтлэн пресс-службазы ивортэ. Ӧнерчиос сюреслэсь 5 иськем 700 метрзэ тупатъязы. Ужъёс улсын сюреслэсь вужмем вылӥ сӥзэ куштӥзы, куд-ог интыосын инъетсэ юнматӥзы, бӧрысь кык сӥен асфальтобетон кисьтӥзы. Со сяна, сюрес урдсысь будосъёсты утялтӥзы, сюрес дуръёсты юнматӥзы. Азьланяз калык понна Сосновка гуртэ кожон доры дугдылон инты лэсьтозы. Выль павильон пуктозы. Ми дорозь тылпу кысӥсь, ӝог эмъюрттэт сётӥсь машинаос но вуыны уг быгато вал. Соин ик ми понна та сюрес туж кулэ. Ӟечокъёс, сюресчиос. Кылем арын ӟеч тыршизы, туэ но ӝог огъя ужазы. Али пумтэм шумпотӥськом. Табере ми Якшур-Бӧдьяысь но Шарканысь автоперевозчикъёс доры вазиськом но соосты калыкмы понна выль автобус маршрутъёс радъяны куром Елена Широбокова, «Заречно-Вишурское» муниципал кылдытэтлэн тӧроезПусъём, та сюрес куинь матысь гуртъёс понна валтӥсь сюрес луэ. Со кузя соос школае, нылпи садэ, эмъюртэ, ёрос центре ветло. 2017-тӥ арысен сюрес «Дорожная инспекция ОНФ/Карта убитых дорог» ӵектослэн лыдметаз куинь тужгес аламаосыз сюресъёс пӧлы пыриз. Гуртэ автобусъёс ветлэмысь дугдӥзы. Тодэ вайытом, Шегъян Тылоозь сюреслэсь 3 иськем 200 метръем нырысетӥ люкетсэ «Кышкыттэм но ӟечлыко автомобиль сюресъёс» йӧскалык ӵектос улсын 2019-тӥ арын тупатъязы. 2020-тӥ арын йӧскалык ӵектос улсын сюресъёсты тупатъян валтӥсь ужъёсты йылпумъязы.   Тегъёс: Авто Шаркан Удмуртия сюресъёс тупатъянужъёс 100ар  